Aiškinamasis raštas

**Dėl Molėtų rajono savivaldybės tarybos 2018 m. kovo 29 d. sprendimo Nr. B1-84 „Dėl Molėtų rajono savivaldybės Kreipimosi dėl socialinės paramos mokiniams tvarkos, Mokinių nemokamo maitinimo mokyklose tvarkos, Paramos mokinio reikmenims įsigyti tvarkos aprašų patvirtinimo“ pakeitimo**

1. **Parengto tarybos sprendimo projekto tikslai ir uždaviniai**

Parengto Molėtų rajono savivaldybės tarybos sprendimo projekto „Dėl Molėtų rajono savivaldybės tarybos 2018 m. kovo 29 d. sprendimo Nr. B1-84 „Dėl Molėtų rajono savivaldybės Kreipimosi dėl socialinės paramos mokiniams tvarkos, Mokinių nemokamo maitinimo mokyklose tvarkos, Paramos mokinio reikmenims įsigyti tvarkos aprašų patvirtinimo“ pakeitimo“ tikslas – pasikeitus valstybės remiamam pajamų (VRP) dydžiui, norint mokiniui gauti nemokamą maitinimą ir paramą mokinio reikmenims, tapo būtina VRP dydį pakeisti ir šiame apraše. 2 VRP dydis keičiamas į 2,5 VRP dydį. Tokiu būdu daugiau mokinių turės teisę į socialinę paramą pasunkėjus gyvenimo sąlygoms.

1. **Šiuo metu esantis teisinis reglamentavimas**

Rengiant šį sprendimo projektą, buvo vadovautasi Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos socialinės paramos mokiniams įstatymo 15 straipsnio 4 dalies 4 punktu.

1. **Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės: daugiau mokinių gaus socialinę paramą.

Neigiamų pasekmių nėra.

1. **Priemonės sprendimui įgyvendinti**

Nėra.

1. **Lėšų poreikis ir jų šaltiniai (prireikus skaičiavimai ir išlaidų sąmatos)**

Nėra.

1. **Vykdytojai, įvykdymo terminai**

Molėtų rajono savivaldybės mokyklos, Savivaldybės administracijos Socialinės paramos skyrius.